《归舟至毗陵阻冻怀老母在官所作》
明代·周瑛

一上归舟日，便为见母期。谁知咫尺地，翻作逗遛悲。

冰合河流断，雪深山路危。高堂念游子，正是倚门时。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。